Õnnistusi kõigile!
Olen Guillermo Maldonado
ja meil on olnud eesõigus korraldada vaimulikult üleloomulikke üritusi
eripaigus üle Euroopa.
Üks me viimaseid üritusi toimus Norras ja oli väga võimas.
Sealsed pastorid said puudutatud ja muudetud
ning minnes tagasi oma kogudustesse,
puhkes seal ärkamine.
Imed, tervenemised, vabanemised, Püha Vaimuga ristimine,
finantsilised läbimurded jne.
Me olime ka Helsingis, Soomes 19.-21. mail, 2017. a.
Sinna olid eriliselt oodatud kõik inimesed Rootsist,
Norrast ja Soomest ja üldse kogu Põhja-Euroopast.
Tegu oli üleloomuliku kohtumisega Jumalaga,
millest keegi ei tahtnud ilma jääda, kuna see oli elumuutev kogemus.
Kõik inimesed, kes vajasid tervenemist, vabanemist, muutust;
vabanemist oma ihus või meeltes;
kõik, kes olid depressioonis ja vajasid vabanemist ning tervenemist;
kõik, kes vajasid mõnda imet oma ihus
kasvõi mõne uue organi näol,
olid enam kui oodatud.
See oli üks võimsamaid üleloomulikke üritusi üldse.
Nii et kõik põhjamaalased olid oodatud.
Kui sa aga vaatad meid täna ja ütled, et sa juba liigud üleloomulikus sfääris,
siis tea, et on üks totaalselt uus tasand,
kuhu sa pole veel sisenenud.
Kui sa aga pole kunagi näinud imesid või midagi üleloomulikku,
siis kui osaled neil üleloomulike kohtumiste üritustel,
muudab Jumal nii sind kui su perekonda.
Nii nagu see juhtus sel Helsingi üritusel 2017. a. mais.
"Jumal ei läkitanud oma Poega maailma üle kohut mõistma,
vaid seda päästma." Johannese 3:17
KOHTUMINE ÜLELOOMULIKU JUMALAGA
2017. a. mais toimus Soomes suurüritus "Tõuse Soome!"
Tänases saates...
Ära muretse, kui sul pole raha,
sest kui sul on Jumala soosing, oled ka rikas.
Ära muretse, kui sa pole kõige targem ja intelligentsem.
Ära looda oma tiitlite, vaid Jumala soosingu peale!
Jeesus tuli maa peale,
et demonstreerida üleloomulikkust koos imede ja tunnustähtedega.
Apostel Guillermo Maldonado
on kutsutud jagama Jumala üleloomulikku väge
selle põlvkonnaga.
Ole valmis oma imeks juba täna!
ÜLELOOMULIK TÄNAPÄEV koos apostel Guillermo Maldonadoga
Õnnistusi kõigile!
Olgem valmis võtma vastu väga võimsaid kirjakohti Piiblist,
mis räägivad Jumala austamisest.
Jutt käib austuse õnnistustest.
Sõna "austama" tähendab väärtustama, lugu pidama.
Austus toimib läbi vahetuse seaduse.
St, et Jumal ütleb: "Ma austan neid, kes austavad mind.
Kui sa mind ei austa, siis ma põlgan su ära ega austa sind."
Ehk teisisõnu - see mõõt, millega sina austad Jumalat,
sellega austab Jumal ka sind.
See tähendab väärtustamist ja lugupidamist.
Me aga pole mõistnud ilmutust sellest,
milline vägi ja õnnistused peituvad austamises.
Teenistusena me rakendame austuse kultuuri
ehk siis inimesed austavad mind.
Mitte seetõttu, et ma seda neilt nõuaksin.
Ma ei oota kunagi kelleltki midagi
ega nõua ka seetõttu austust kelleltki,
sest austus on miski, mida koged vaid siis,
kui sa teenid inimesi.
Kui sa teenid inimesi, siis nad ka austavad sind.
Meie asi aga on siis võtta see austus ja viia see Jeesuse jalge ette.
Seetõttu on ka oluline kogeda austust.
Ma ei öelnud teiste ülistust, vaid austust,
mis tähendab kellestki lugupidamist, kellegi väärtustamist.
Nii et, mil iganes sa austad kedagi, sa näitad, et sa väärtustad teda.
Seetõttu võta vastu see võimas sõnum austuses peituvate õnnistuste kohta.
Vaatame Matteuse 6:9
"Teie palvetage siis nõnda:
Meie Isa, kes sa oled taevas! Pühitsetud olgu sinu nimi!"
Tõsta oma käed ja ütle: "Pühitsetud!"
Tõstke kõik oma käed ja öelge: "Pühitsetud!"
"Pühitsetud olgu sinu nimi!"
Sõna "pühitsema" tähendab austama, väärtustama ja hindama.
Ehk siis "Pühitsetud olgu sinu nimi!" tähendab ka "Austatud olgu su nimi!"
Põhjus, miks Jeesus seda kohe Meie Isa palve alguses ütleb,
on selles, et Ta tahab,
et me alustaks oma palvet Jumala nime austamisega.
Jeesus tahab, et me väärtustaks seda.
Ütle: "Et me väärtustaks seda."
Kui sa austad Jumalat, siis sa ka väärtustad Teda,
tehes seda nii oma mõtteis kui südames.
Sa ütled sellega seda, et sa väärtustad Jumalat oma elus.
Kui ma vaid kuuleks "Aamen!" selle peale.
Austus teeb nelja asja.
Kui me väärtustame, siis me peame lugu Jumalast
ja hindame Teda.
Me austame Jumalat.
Neli asja, mida austus teeb.
1. Austuse peab ära tundma või tajuma.
Ehk siis, sa ei saa austada kedagi enne,
kui sa pole ära tundnud, mida see isik oma vaimus kannab.
Sa ei saa väärtustada või hinnata mind või Jumalat,
kui sa ei tea, kes Jumal on.
Kui me austame,
siis selle äratundmine pole loomulik vaid üleloomulik.
Tahan, et kõik tõstaks oma käe ja ütleks:
"Äratundmine on üleloomulik."
Äratundmine on üleloomulik.
Teisisõnu, olles kohtunud vahel mõne jumalamehe- või naisega
ning jõudnud neile lähemale, pole ma neist midagi teadnud.
Kuid tajumine või äratundmine selles osas,
mida nad endas kannavad,
paneb mind neid austama ja väärtustama.
Mis puutub Jumalasse, siis austus tähendab ka ülistust,
kuid mis puutub inimesse, siis austus tähendab väärtustamist
ja hindamist.
Jumal ütleb: "Kui annad prohvetile klaasikese vett,
saad ka prohveti väärilise tasu."
Ehk siis Jumal ootab, et me austaks ka Tema sulaseid
ja Ta tahab, et me teaks, et kui me seda teeme,
siis me otsekui siseneme sfääri,
kus me saame tolle annile vastava tasu.
Seega, austus tuleb ära tunda ja tajuda.
Kui Jeesus tuli Naatsaretti,
siis Ta ütles, et Ta ei saanud seal teha imesid.
Küsimus polnud selles, et Ta ei tahtnud imesid teha,
vaid selles, et Ta ei saanud neid teha.
Küsimus oli kõikväelises Jumalas, kes läks Naatsaretti - oma kodulinna,
aga inimesed ei tundnud/tajunud ära, kes Ta oli.
Ja kuna nad ei tundnud ära, kes Ta tegelikult oli,
siis nad ka ei austanud Teda.
Selle tulemusena aga ei saanud Jeesus seal ühtki imet teha.
Minu kui apostli võidmine ei puuduta sind
ega too sulle tervenemist, elu ja õnnistusi,
kuniks sa ei tunne ära seda, mida ma endas kannan.
Seetõttu ei austa lihalikud inimesed kunagi autoriteete,
kuna nad ei tunne ega taju midagi ära.
Nad näevad lihtsalt inimest, aga mitte kaugemale temast.
Las ma öelda teile midagi.
Paljud teist on jäänud kinni Jumala sulaste inimlikkusesse.
Las ma öelda seda veelkord -
paljud teist on jäänud kinni oma vaimulike isade, poegade
või mis tahes muude vaimulike autoriteetide inimlikkusesse.
St et te ei austa neid nende vigade tõttu
ega suuda näha kaugemale neist.
Sa ei saa kunagi austama Jumalat enne,
kui sa ei mõista, kes Ta tegelikult on.
Jumal on su Isa ja varustaja,
Ta on kõikväeline - Alfa ja Oomega.
Tema on see, kes kaitseb sind ja varustab igapäevase leivaga.
Nii et, kui sa ütled: "Ma tean, kes mu Taevane Isa on!",
siis sa ka austad Teda.
Sest austus sõltub äratundmisest.
Ütle: "Austus sõltub äratundmisest."
2. punkt on väga oluline.
Seniks, kuni sa ei tea, kes Ta Jumalana on,
sa ka ei austa Teda.
Kui ma näen mõnda inimest, kes ei austa Jumalat,
siis see näitab mulle, et ta ka ei austa Jumalat.
Austus on kui valuuta.
Nii nagu dollar on Ameerika valuuta,
mida me kasutame erinevateks tehinguteks,
nõnda on ka austus kui valuuta.
1 Saamueli 2:30 näitab meile, kuidas Jumal austust näeb.
Austus on kui valuuta,
mille abil osta ja müüa midagi.
"Sellepärast ütleb Issand, Iisraeli Jumal:
Mina olen tõesti öelnud:
Sinu sugu ja su isa sugu peavad igavesti elama minu ees!
Aga nüüd ütleb Issand: Jäägu see minust kaugele!
Sest kes austab mind, seda austan mina..."
Jumal ütleb: "Nende osas, kes hindavad ja väärtustavad mind;
need kes peavad minust kui Jumalast lugu,
teen ma sama - ma hindan ja väärtustan neid."
Ja siis Ta jätkas:
"Ja kes mind põlgab, saab põlatavaks."
Üks teine tõlge ütleb:
"Kes iganes ei austa mind kui Jumalat..."
Tead, miks Ta seda kõike ütleb?
Kui panna see 1 Saamueli kirjakoht oma konteksti,
siis Ta ütleb seda seetõttu,
et Eeli oli seadnud oma pojad esikohale Jumalast
ja lasknud oma poegadel varastada templist ohvriande.
Ühtlasi oli nende kojas pattu, mille osas nad midagi ette ei võtnud.
Tänu sellele Jumal ütleski,
et nad ei saa enam osa Tema lepingust,
kuna nad polnud austanud Teda.
Kui sa lased oma poegadel-tütardel teha pattu oma kojas,
oled sellega lugupidamatu Jumala suhtes.
"Aga pastor, nad on ju noored ja tahavad elada elu täie rinnaga!"
Ei taha nad midagi! Minu kodus kehtivad minu reeglid.
Kui lased oma lastel teha mida iganes nad tahavad
nii enda elus kui su kodus,
siis oled sellega lugupidamatu Jumala suhtes.
Seetõttu Jumal ütleski: "Jäägu see minust kaugele!
Ma ei õnnista su poegi ja tütreid,
kuna see on lugupidamatu minu suhtes.
Su pojad ja tütred rikuvad abielu, röövides ohvrianni mu kojast."
Nii et, Jumal mõistab selle hukka,
mille tulemuseks on see, et Tema ei austa ka sind.
Seega - austus on kui valuuta, mille kohta Jumal ütleb:
"Kui sina austad mind, siis mina austan ka sind.
Kui sa ülendad mind, ülendan ka mina sind.
Kui sa võtad mind kergekäeliselt, teen ma seda sama."
See on kui valuutavahetus.
3. Austus on Jumalariigi kõrgeim prioriteet
ja ülim seadus.
Seetõttu on ka Meie Isa palves öeldud,
et peame paluma: "Meie Isa..."
Jeesus ütles: "Kui palute, siis see on see viis, kuidas paluda,
öeldes: "Meie Isa."
Miks?
Sest selle kaudu me pöördume esmalt Tema poole,
mis on Jumalariigi kõrgeim seadus.
Selle printsiibi osas pole midagi isegi arutada.
Jumala austamise osas pole midagi isegi arutada.
Nii sina kui inimesed võite öelda, mida iganes,
kuid mina otsustan austada Jumalat.
Tahan, et mõistaksid austusega kaasaskäivaid õnnistusi,
mis on taaskord seotud jagamise põhimõttega.
1. Austus püüab Jumala tähelepanu.
Ehk siis, kas oled näinud, et niipea, kui oled palvetanud,
oled juba järgmine päev ka vastuse saanud?
Ja sa mõtlesid: "Armas aeg, oli see alles kiire vastus!"
Aga seda seetõttu, et see püüdis Jumala tähelepanu.
Iga inimene, kes austab, hindab ja väärtustab Jumalat,
püüab ka Tema tähelepanu.
2. Austus paneb inimesi sind õigesti kohtlema.
Kas kirjutasid selle üles?
"Pastor, mind on halvasti ja ebaõiglaselt koheldud."
Küsimus on: kas sa austad Jumalat?
Kui sind koheldakse su peres või töökohas
halvasti ja ebaõiglaselt,
siis esimene küsimus, mida endalt küsiksin, on:
kas ma austan Jumalat?
Sest kui sa austad Jumalat, siis isegi, kui midagi tulebki su vastu,
osutab Jumal sulle oma soosingut ja pöörab selle olukorra ümber.
Ma ei kuulnud teid!
Ta põhjustab selle, et inimesed kohtleks sind õigesti.
Ilma austuseta ei liigu taevast maa peale mitte midagi.
Paljud õnnistused on seotud just austusega.
Paljud asjad on taevas lihtsalt ootel, kuniks sa hakkad austama Jumalat.
Suurim kasu, mida me Jumala austamisest saame,
on Jumala soosing. (See on siis 4. punkt).
Tõsta oma käed ja ütle: "Soosing".
Jumal toob esile oma soosingu, kui Teda austad.
Soosing annab sulle ligipääsu nii inimestele, kohtadele kui asjadele.
Ütlen seda veelkord.
Keegi võib küsida: "Mis asi see soosing on?"
Kaasaja keelt kasutades pole soosing midagi vähemat
kui Jumala arm, mille Ta laseb tulla su üle
ja seda selliselt,
et kui lähed inimeste juurde, oled nende jaoks vastupandamatu.
Kuula mind!
Ära muretse, kui sul pole raha,
sest kui sul on Jumala soosing, oled ka rikas.
Ära muretse, kui sa pole kõige targem ja intelligentsem.
Ära looda oma tiitlite, vaid Jumala soosingu peale!
Jumal võib kasutada su tiitlit ühes oma soosinguga,
kuid sa peaks eelkõige tahtma Tema soosingut!
Ütle oma naabrile: "See on soosingu aasta mu jaoks!"
Soosing võib hetkega teha seda, mida sina ei suuda aastategagi.
Soosing suudab seda!
Kui oled ärimees ja oled sõlminud ühe lepingu, öeldes:
"See on läbi aegade parim leping, sest tegin hoolega taustauuringut."
Jah, sina tee oma osa,
kuid lõppeks ütle siiski:
"Jumal, anna mulle palun oma soosingut!"
Anna mulle oma soosingut!
Ma austan Sind oma ohvriandidega,
uskudes samas õnnistuste esile tulekusse,
sest ma tean, et kui austan Sind, austad Sina ka mind
ning Sinu soosing saab hingama mu elu üle.
Ütle oma naabrile: "Soosing!"
Ütle seda veelkord!
Soosing!
Soosing toob su rivist, kus olid viimane, esimeseks.
Soosing tingib selle, et su võlgnevused antakse andeks.
Soosing tingib selle, et inimesed tühistavad su võlad.
Keegi ei ütle sulle: "Ma ei oota sinult 10 000 eurot tagasi"
vaid seetõttu, et sul on kena näolapp.
Ei!
Jumala soosing teeb seda!
Kui sina austad juba aasta algusest peale Jumalat,
ütleb Jumal: "Sa austad mind
ja nüüd on minu kord osutada sulle oma soosingut,
nii et su õppelaen saab tasutud."
Nii et kuuluta Jumala soosingut oma elu üle!
Kui arst ütleb sulle, et sul on surmahaigus,
siis sa ütled: "Ei!
Jumala soosing on mu üle, mistõttu tehke uued analüüsid!"
Ütle oma naabrile: "See innustab mind!"
Ja lõpuks - austus on alati seotud pika eaga.
Pika eaga.
Kui paljud teist tahaksid elada pikka elu?
Samas on vahe, kas elada pikka elu,
või pikka ja õnnetut elu.
"Olen 75-aastane,
elan sotsiaalabist ega suuda maksta arveid."
Ei! Sa tahad 80-aastaselt näha välja kui 50-aastane.
Ütle oma naabrile: "Ma saan nägema välja nagu 50!"
Miks?
Sest austus on alati seotud pika eaga.
See tähendab, et Jumal pikendab su elu.
Noored, kas tahate elada pikka elu?
Siis austage oma vanemaid.
Sest see on seotud pika eaga.
Efeslastele 6:2 ütleb seda, mistõttu kas saan teilt ühe "Aamen!"?
Igakord, kui austame ja väärtustame Jumalat,
tasub Jumal meile oma soosinguga.
Austa oma isa ja ema,” see on esimene käsusõna tõotusega,
et su käsi käiks hästi ja sa elaksid kaua maa peal!”
Kui paljud tahaksid pikka ja kvaliteetset elu?
Kui paljud tahaksid 80-aastasena kuulutada Hawaiil evangeeliumi,
nautides samal ajal selle randu?
Osad teist aga on vist valmis kohe praegu surema.
Tõsta oma käsi ja ütle: "Ma tahan minna Hawaiile!"
Nii et, kui tahad pikka iga, siis tea, et see on seotud austusega.
Kuidas aga kirjeldada austust Jumala vastu?
Kuidas me saame Teda austada?
Esiteks - läbi alistumise ja sõnakuulelikkuse.
Austus on märk sõnakuulelikkusest.
Ehk teisisõnu - sa kuuletud Jumalale, Tema korraldustele ja sõnadele.
Teiseks - ülistus.
Ülistus on samuti osa Jumala austamisest.
Ja kolmandaks - sa austad Jumalat läbi oma finantside.
Õpetussõnad 3:9
"Austa Issandat oma varandusega ja uudseviljaga kõigest oma saagist."
Jumal ütleb Jesaja raamatus ka seda,
et inimesed austavad Teda oma suuga,
aga on lugupidamatud Ta suhtes oma südameis.
Mis puutub Jumalasse,
siis seda: "Ma austan Sind" on kergem öelda siis,
kui sa väärtustad seda, mida austad.
See on midagi, mida tahan, et te kõik mõistaks.
Jumalariigi kõrgeim käsk on austus.
Jumal tahab olla kindel, et Ta pole ainuüksi su südames,
aga et Ta on ka su kõige kallim aare.
Ütlen seda veelkorra.
Jumal ei taha, et austaksid Teda vaid oma suuga,
aga et Ta oleks ka sinu kõige kallim aare.
Sest seal, kus on su aare, seal on ka su süda.
"Küll mu Jumal täidab kõik teie vajadused
oma rikkust mööda kirkusega Kristuses Jeesuses." Filiplastele 4:19
Kui me tänane saade puudutas sind,
siis võta meiega ühendust me kodulehe kaudu.
Nüüd aga üleloomulikud tunnistused.
Me tegime läbi 21-päevase paastu.
Nagu te teate, ma olen õpetaja kristlikus koolis
ja meil pole seal Haigekassa kindlustust.
Mul tekkis kõhuga probleeme ja ma läksin haiglasse,
kus mul öeldi, et mul on soolepõletik.
Ütlesin Jumalale:
"Ma ei tea, kuidas Sa kavatsed tasuda selle eest?
Ma teenin Sind seal koolis ja tervendan Sinu abiga sealseid lapsi.
Et ma seda kõike teen, siis ootan nüüd Su abi vastu."
Saades haiglaarve, mis oli 13 000 dollarit,
ütlesin Jumalale: "See on nüüd Sinu rida."
Eile sain sellelt haiglalt kirja, kus oli öeldud:
"Täname, et pöördusite meie poole stipendiumi saamiseks...",
mida ma polnud teinud!
"Teie 13 000 arve on sellega tasutud."
Rose on käinud me koguduses 3 aastat
ja Jumal on olnud väga ustav ta elus,
kuid sel nädalal juhtus midagi, millest ta ise nüüd räägib.
Keegi kinkis mulle ja mu lastele auto.
Mul oli üks teine auto, kuid ma ei jaksanud maksta selle eest
ja see võeti mu käest ära.
Kuid mu paastu 3'ndal päeval kinkis keegi mulle auto.
Jumal päästis mu.
Olin kord alkohoolik ja kasutasin narkootikume.
Elasin valimatut suguelu ja käisin pidevalt klubides.
Olin lahkumineku tõttu nii katki,
kuid Jumal muutis mu täielikult ja ma olen täna hoopis teine inimene.
Käisin 2 aastat tagasi pimesoole operatsioonil.
Mul polnud tol ajal Haigekassa kindlustust
ja samas olin terve nädala haiglas ning peale selle nädala veel kodus.
Kodus olles hakkasin saama erinevaid arveid.
Üks oli summas 62 000, teine 2000, kolmas 1000 ja neljas 800.
Kõik kokku 70 000 dollarit!
Ütlesin Jumalale, et mul pole küll maist kindlustust,
kuid mul on taevane kindlustus.
Ütlesin Jumalale, et annan Talle alati oma esimese kõigest ja oma kümnise.
Peale nädalast taastumist kodus sain ühe kirja, kus oli öeldud,
et mu 70 000 haiglaarve on täielikult tasutud.
Nii et, mul pole mingit võlga,
kuna Jumal tasus mu 70 000 dollarilise haiglaarve!
Jäin 1,5 aastat tagasi oma majast ilma.
Pank müüs selle mu laenu katteks suurema summa eest maha
kui see, mille ma võlgu olin.
Kohus hoidis rahasid kinni ega tahtnud neid vabaks lasta.
Hakkasin paastuma ja tõin Jumalale oma parima.
Eile aga, kui koju jõudsin,
oli mu postkastis tšekk summale 26 056.58 dollarit.
Tahan alustuseks tänada oma vaimulikke vanemaid,
kes on teinud nii palju mu heaks alates ajast, mil siia kogudusse tulin.
Olen näinud nii palju õnnistusi oma elus.
Esiteks. Olin möödunud aastal kaasas viielaadses teenistuses
ja üks prohevt kutsus 50 inimest üles annetama 1000 dollarit.
Läksin sellega kaasa ja annetasin 1000 dollarit.
Niipea, kui olin seda teinud, helistas mu ülemus mulle nädal hiljem
ja ütles: "Ma ei tea, kuidas see on võimalik,
et sa pole 5 aasta jooksul üldse boonuseid saanud,
mistõttu maksan sulle 9000 dollarit."
See on võimas, aga see pole veel kõik.
Ma võtsin selle 9000 dollarit
ja sõitsin sellega Haitile misjonireisile.
Sinna jõudes kuulsid kohalikud esimest korda
üleloomulikust liikumisest
ja tänaseks on paljud sealsed kogudused
liitunud King Jesus Ministry visiooniga.
Jumal on teinud suuri imesid Haitil.
Seal oli üks naine, kes tõi ilmale lapse,
kes suri 2 päeva pärast.
Võin teile ta pilti näidata.
Nad viisid lapse 2 päeva pärast intensiivravi osakonda,
kus arst ütles, et seal pole mingit lootust.
See naine helistas mulle neljapäeva õhtul
ja ma läksin haiglasse palvetama.
Helistasin omakorda oma naisele ja palusin ta kaasabi,
nii et ta palvetas ühes minuga.
Arst küsis mu käest, mida ma teen
ja ma vastasin: "Palvetan oma Taevase Isa poole."
Ja niipea, kui seda tegin, ärkas see poiss ellu.
Milline võimas õnnistus!
See oli väga võimas tunnistus.
Hea sõber, kui vaatad meid kas oma kodust või kontorist -
kust iganes
ja sa pole kunagi võtnud Jeesust vastu
kui oma isiklikku Päästjat,
siis Piibel ütleb, et me kõik oleme patused.
Patu palk on surm, samas kui Jumala and on elu.
Patu palk on surm, kuid Jumala and on igavene elu.
Kes on Jumala and? Jeesus.
Jeesus tuli siia maa peale, et surra sinu pattude eest.
Ta maksis su patu, mässumeelsuse ja üleastumiste eest.
See on see põhjus, miks Ta siia maa peale tuli.
Jeesus tahab tulla su südamesse, kui sa pole Teda kunagi vastu võtnud.
Tahan, et kordaksid järgnevat palvet mu järel.
Kus iganes sa ka meid ei vaataks - Jeesus on tee ja tõde ja elu,
mistõttu see on see hetk, mil kutsuda Ta oma südamesse.
Sul võib olla oma võitlusi, või haigusi su ihus.
Võib-olla on sul peres probleeme ja sa ütled, et sul pole rahu südames.
Võib-olla sa järgid üldse mõnda muud usundit,
aga sa ei näe mingit muutust oma elus.
Kui nii, siis anna Jeesusele võimalus, korrates seda palvet minu järel.
Sa ei pea tegema mitte midagi muud kui vaid uskuma,
et Jeesus on Jumala Poeg, kes suri sinu pattude eest.
Kui sa parandad meelt oma patust ja tunnistad oma suuga,
et Tema on su Issand, siis Ta ka tuleb su südamesse.
Nii et palu koos minuga, öeldes:
Isa Jumal, ma parandan meelt kõigist oma pattudest.
Ma tunnistan oma suuga, et Jeesus on mu Issand ja Päästja.
Jeesus, tule mu südamesse just praegu.
Aamen.
Kui palusid seda palvet, tahan saata sulle selle tasuta raamatu,
mis räägib sellest, miks uskuda Jeesusesse.
Siin on kirjas kõik põhjused ja sammud
selle otsuse osas, mille just äsja langetasid,
et järgida Jeesust kui oma isiklikku Päästjat.
Nii et võta meiega ühendust, kui palusid seda palvet esimest korda.
Ole õnnistatud!
Tänud, et meid vaatasid,
muutes selle ülemaailmse teenistuse oma toetusega võimalikuks.
See põlvkond saab puudutatud Jumala üleloomuliku väega.
Nähtud saade valmis
tänu Guillermo Maldonado sõprade-partnerite toele
ja tänu teenistusele King Jesus International Ministry.
"Jumal ei läkitanud oma Poega maailma üle kohut mõistma,
vaid seda päästma." Johannese 3:17
KOHTUMINE ÜLELOOMULIKU JUMALAGA
2017. a. mais toimus Soomes suurüritus "Tõuse Soome!"
Tõlge: Anne-Ly Raukas